Reme

Cesta lásky k múdrosti

alebo

*Príručka kritického myslenia pre začiatočníkov aj pokročilých*

*Peter Jahn a kolektív*

Máj 2025

Králiky

# OBSAH

[OBSAH 1](#_Toc200298811)

[O príručke 2](#_Toc200298812)

[1. Myslenie - čo to je? 3](#_Toc200298813)

[2. O rozhovore s príručkou 3](#_Toc200298814)

[3. Myslenie a koktavosť 5](#_Toc200298815)

[4. Re tabuľka - použitie 6](#_Toc200298816)

[5. Hodnotiaci štandard Reme 7](#_Toc200298817)

[6. Metóda fokusácie 8](#_Toc200298818)

[7. Presnosť fokusácie 10](#_Toc200298819)

[8. Triangulácia 11](#_Toc200298820)

[9. Nultá sekunda 13](#_Toc200298821)

[10. Sekunda prvá 14](#_Toc200298822)

[Príloha 01 - Re tabuľka 15](#_Toc200298823)

[Príloha 02 - Chybový rozptyl 16](#_Toc200298824)

[Slovník kľúčových pojmov 17](#_Toc200298825)

[Realizačný tím 21](#_Toc200298826)

# O príručke

V roku 2015 vyšla publikácia „**Reflexná Metóda**a manuál reflexnej analýzy SWOT“. Vo verejnosti nenašla očakávaný ohlas. Bola stiahnutá z distribučnej siete. Zostávajúce výtlačky sú voľne dostupné u autorov a v antikvariátoch. ***Príručka kritického myslenia pre začiatočníkov aj pokročilých*** je napísaná tak, aby bola skutočne užitočná pre každého kto má záujem uprednostniť múdrosť pred hlúposťou. Kto má záujem diskutovať o tom čo je múdre a hlúpe s každým koho sa ním vyprodukovaná múdrosť dotkne. Aj so mnou. Nie iba so sebou a pre seba. Tu začína cesta k múdrosti - rozhodnutie dohodnúť sa, koho múdrosť je múdrejšia. Možné je aj nedohodnutie sa. Nedohodnutie sa dvoch múdrych. Ale čo v situácii, keď tých múdrych je plné námestie, parlament, vláda - keď všetci múdri stojíme vedľa seba. Keď vieme, že niečo chceme, ale nevieme sa dohodnúť čo chceme?; prečo to chceme?; ako to chceme dosiahnuť? Niet inej cesty - ***musíme sa vedieť rozdeliť***.

Pre začiatok stačí delenie na tých, čo vedia z množstva premenných vybrať tie najvýznamnejšie a tých, čo za najvýznamnejšie považujú niečo iné. Možné je aj delenie na takých, čo vôbec nevedia čo to významné je. Pre nich bola vymyslená ***Reme metóda*** a ***Re tabuľka***. Zatiaľ sa k vám nedostali – zablúdili, nenašli si k vám správnu cestu. Tak ako aj k mojim študentom ekonomickej fakulty. Nevedel som vám odovzdať múdrosť, že správna cesta k pochopeniu toho čo máme vedieť, nevedie od teórie k praxi. Vedie opačne - z praxe k teórii. Vedie od Re tabuľky k Reme metóde. Skôr som to nevedel, lebo som ešte nemal 75.

*„Dnes už môžem nasledovať túžby môjho srdca bez toho, aby som porušoval akékoľvek pravidlá.“* – povedal na sklonku svojho života [Konfucius](https://sk.wikipedia.org/wiki/Konfucius). To isté dnes hovorím aj ja. Nedosiahol som jeho múdrosti a ani ju už nedosiahnem. Dlho som žil pod vplyvom nesprávnej filozofie. Vy nemusíte, ak vo vašich rozhodnutiach bude prevláda múdrosť a nie koktanie. Dovtedy ***počúvajte, všímajte si a až potom začnite múdro hovoriť!*** Predtým ale trénujte túžbu chcieť vždy správne myslieť.

Peter Jahn, 31. máj 2025, Králiky.

# Myslenie - čo to je?

*„Pánboh stvoril zem, potom človeka a potom človek začal myslieť. Vymyslel koleso, peniaze, atómovú bombu aj to, ako nahradiť Boha – ako prestať myslieť.“*

Začiatok všetkého je v otázke „**čo?“**. Za ňou nasleduje myslenie a otázka **„prečo?“**. Preto skôr, ako sa začneme spoločne rozprávať, musíme vedieť ***o čom to bude?*** Až potom môžeme začať rozprávať!

***Bude to o myslení*** - o aktivite človeka – o činnosti, o ktorej sme presvedčení, že je vlastná iba nám ľuďom. Na tejto úrovni – na takejto predstave o myslení mojom, tvojom a každého človeka na Zemi zatiaľ zostaneme. Ale nie je tomu tak. Pri poslednom článku tejto knižky už bude mať naše myslenie inú silu poznania - unesie inú váhu múdrostí než je tomu teraz. Bude tomu tak preto, lebo každá stránka tejto príručky je ohnivkom reťaze poznania – reťaze, na ktorej visí naša múdrosť. Preto pochopenie – porozumenie zmysluplnosti každého článku tejto príručky rozhoduje a sile našej múdrosti. V nej doslova platí známa ľudová múdrosť – „Silu každej reťaze určuje najslabší článok v nej“.

Zatiaľ nevieme koľko článkov bude príručka mať. Ale už na samom začiatku musíme chcieť, aby každý nový článok bol prínosom v našom poznaní – pridal na sile nami vyprodukovaných subjektívnych múdrostí. To je závislé na každom jednom z nás – na rozmýšľaní o tom, či to čo v nás vyvoláva pocit dobra, radosti a uspokojenia prináša to chcené dobro, radosť a uspokojenie aj pre ostatných. Nechtiac sa dostávame na druhú stranu tej istej mince - do reality. K rozmýšľaniu o tom, aké dopady má [myslenie](https://sk.wikipedia.org/wiki/Myslenie) – aktivity človeka, na prítomnú objektívnu realitu.

# O rozhovore s príručkou

V komunikácii je dôležité, aby tí, čo chcú komunikovať, rozumeli jazyku, ktorým všetci prítomní hovoria. Tak tomu musí byť aj v prípade tejto príručky, ktorá je určená verejnosti v čo najširšom slova zmysle. To znamená pre ľudí rôzneho vzdelania, spoločenského postavenia, odborného zamerania, veku a praxe. Pre mnohých z vás bude obsah knižky novým poznaním. To získate samo štúdiom, alebo spôsobom, kedy niekto múdrejší vám to poznanie sprostredkuje. Prvý aj druhý spôsob je o vhodne zvolených slovách. Nie každý bude tu použitým slovám rozumieť presne tak, ako to autor každého článku chce – ako to myslí a chce nám prostredníctvom textu v tejto príručke odovzdať. Preto hneď v úvode sa sústredíme na zjednotenie významu použitých slov. To nám cestu - prístup k pochopeniu poznávania nepoznaného uľahčí.

Vzhľadom na stupeň odbornosti a praxe jednotlivca, môžu byť uvedené významy slov v rozpore s nadobudnutými znalosťami, alebo s našou predstavou. Je to tým, že to isté slovo je v rôznych vedných disciplínach použité rôzne. Preto tomuto článku venujte rovnakú pozornosť ako každému inému. Je to reťaz múdrostí, pre ktorú platí rovnaká múdrosť ako pre akúkoľvek inú reťaz – unesie iba toľko, koľko vydrží najslabší článok v nej. Nepodceňujte túto ľudovú múdrosť, ani múdrosť tohto článku. Venujte mu svoju pozornosť – zefektívni vám to poznanie nepoznaného a ušetrí čas.

Ak článok preskočíte – nebudete počúvať slová, ktorými k vám hovorí, môžete sa k nemu kedykoľvek vrátiť. Príručka je písaná formu E – knihy. Kľúčové slová a pojmy sú v príručke vzájomne prepojené hypertextovými odkazmi. To umožňuje s tým, čo príručka obsahuje, pohotovo pracovať. Tu je prvý test – vyskúšajte si prepojenia na odkaz <>. Kľúčové pojmy v článku, v slovníku, alebo v texte, môžu byť podfarbené a vytlačené tučne - **Kľúčový pojem**. To umožňuje čitateľovi – študujúcemu, byť pri štúdiu nepoznaného v bezprostrednom spojení s predmetom poznávanej [objektívnej reality](#objektXrealita). To mu vytvára priestor na myslenie a rozvíjanie jeho vlastného kritického prístupu.

Za kľúčovým pojmom je text, ktorý obsahuje vysvetlenie významu. V texte sa nachádzajú [hypertextové](#hyperlink) prepojenia na kľúčové slová v dokumente, ale aj na iné odkazy nachádzajúce sa v priestore www. To umožňuje rozšíriť si poznanie - vnímať ich v širšom význame, s iným ulom pohľadu.

# Myslenie a koktavosť

[Koktavosť](https://cs.wikipedia.org/wiki/Koktavost) je chorobný stav - rečová porucha, pri ktorej je plynulosť reči neúmyselne prerušovaná, v niektorých prípadoch dokonca človek nie je schopný vydať žiadny zvuk. Podobný stav sa objavuje niekedy aj v myslení každého z nás. Na jednoznačne položenú otázku nevieme dať jednoznačnú odpoveď. Je to tiež porucha. Stav, v ktorom na otázky „ČO?; PREČO?; AKO?“ neodpovedáme jednoznačne. Odpovedáme na ne chaoticky, vyhýbavo, úsečne – tak, akoby sme stratili reč – koktáme. Je to niečo ako stav, v ktorom roztočená minca nechce padnúť na žiadnu stranu – zostane stáť na hrane...

„Cítite tú prázdnotu?“

„Palicu, ktorou chcete udrieť, ale nemôžete?“

„Okamžik straty orientácie v priestore, v ktorom hľadáme to, čo tam nie je?“

Aj taký môže byť prejav chorobného - koktavého stavu našej mysle. Stavu, v ktorom začína túžba chcieť odstrániť neistotu, pochybnosti, zmätenosť v myslení  - kedy nevieme povedať ani áno - ani nie. Presne taký stav nazývame ***koktavá nula.*** Stane sa symbolom našej túžby – rozhodnutia, chcieť myslieť správne. Poďme na to postupne.

„Položme si otázku, či chceme vedieť myslieť a rozhodovať sa správne?“

Veľa možností k odpovedi nemáme. Iba áno, alebo nie. Poznáme aj tretiu možnosť. Takú nerozhodnú, alibistickú, pokryteckú – koktavú.

„Pre ktorú sa rozhodnete?“

„Neodpovedajte hneď. Premýšľajme spolu.“

K rozmýšľaniu si zoberieme pomôcku - [Re tabuľku](#ReTab), pozrime sa do nej. Zatiaľ to ešte nevieme, ale s jej pomocou dokážeme merať myslenie, koktavosť aj túžbu zbaviť sa jej. S jej pomocou dokážeme odmerať všeličo – aj múdrosť, aj hlúposť, aj uspokojenie.

# Re tabuľka - použitie

Re tabuľka, je niečo podobné ako [Celziov teplomer](https://sk.wikipedia.org/wiki/Anders_Celsius). Tiež má 100 stupňov hodnotenia. Pomocou Re tabuľky nebudeme merať teplotu, ale pocit z reakcie na konkrétny [sociálny proces](#socXproces). Na prítomnú múdrosť, prijaté rozhodnutie, správanie – ale aj na čokoľvek iné. Napríklad na pocit reakcie nášho myslenia na to čo nám je ponúkané, čo musíme prijať, čo rozhoduje o tom ako a kam budeme pokračovať ďalej. Každá takáto reakcia, odraz – reflexia na prebiehajúci [proces](#proces) má mnoho odtieňov. Zvykli sme si náš pocit vyjadriť - ohodnotiť dvomi stavmi: dobrý/zlý, pekný/škaredý, múdry/hlúpy, čierny/biely; ale medzi čiernou a bielou je nekonečne veľa odtieňov. Nekonečne veľa ich má aj náš pocit – reflexia na to, čo našimi zmyslami vnímame. Pomocou Re tabuľky vieme tento pocit odmerať - ohodnotiť, priradiť mu presný stupeň hodnotenia od nuly do sto. V tomto je Re tabuľka podobná teplomeru.

Pomocou teplomera vieme presne určiť stav nami požadovanej teploty, tepelnej pohody, alebo stavu iného procesu, v ktorom je teplota rozhodujúcim parametrom. Diskusia – komunikácia, kde parametrom je iba teplota, skončí dohodou o stanovení presnej teploty. Tá môže byť určená rôzne. Jednou, z nám známych možností je jej presné určenie v stupňoch Celzia. To je dôležité pre technologický proces.

Diskusia - komunikácia o správnej pocitovej teplote v priestore kde sa nachádzame viacerí, zvyčajne končí prijatím dohody o tom, v akom rozsahu budeme zmenu teploty tolerovať. Zmena teploty o jeden stupeň °C nič neznamená. O päť °C už áno. Preto komunikácia už nebude o teplote, ale o rozpätí teplôt, ktoré väčšina diskutujúcich prijme ako akceptovateľnú tepelnú pohodu.

Aj s pocitom dokonalej múdrosti, alebo neomylnosti nášho myslenia, je to tak. Pomocou Re tabuľky dokážeme každý takýto pocit odmerať – stanoviť mu presnú hladinu v rozsahu 1 až 100 stupňov Re. Jeden °Re veľa nezmení. Posun o päť °Re už áno. Kritická komunikácia o tom, ktorý rozsah pocitovej teploty v danom priestore je najprijateľnejší má rovnaký [algoritmus](#algoritmus) ako pocit z toho, kto z množiny prítomných je pre kritickú komunikáciu a rozhodovanie lepšie pripravený než tí ostatní. Pre meranie hodnoty akéhokoľvek [sociálneho procesu](#socXproces) v [stupňoch Re](#Re) bol vytvorený algoritmus – [štandard Reme](#REMEšrandard).

# Hodnotiaci štandard Reme

Vo všetkých [sociálnych procesoch](#socproces) je požiadavka na vysokú zodpovednosť a presnosť. Komunikácia tvorí základ riadenia sociálnych procesov. Udalosti vôkol nás sú príkladom, ako zjednodušujeme hodnotenie kvality komunikácie. Pri hodnotení plnenia cieľov, požiadaviek a očakávaní používame vo väčšine prípadov dvojstavové hodnotenie: splnené/nesplnené, dobre/zle, čierne/biele. Dva stavy sú kvalitatívne veľmi slabým ohodnotením. Preto sa využíva viacúrovňové hodnotenie. Napríklad: veľmi dobre, dobre, nerozhodne, zle, veľmi zle. Päťúrovňové hodnotenie je vhodnejšie a umožňuje zaujať citlivejší postoj k hodnotenému prejavu/stavu/udalosti. V súčasnej praxi, ani takéto ohodnotenie nepostačuje. Sme naučení dianie posudzovať percentuálnym ohodnotením. To je viazané na referenčnú hladinu. Pri štandarde Reme ňou bude hodnotu 50 °Re. Túto budeme považovať za systémovú nulu, alebo za hladinu koktavosti. Podľa štandardu Reme budeme za správnu - najlepšiu úroveň hodnotenia, považovať hladinu 100 °Re. Tá zodpovedá v prípade bodového hodnotenia sto hodnotiacim bodom (100 HB). Za nesprávnu - najhoršiu úroveň hodnotenia, budeme považovať hladinu 0 °Re. Tá zodpovedá v prípade bodového hodnotenia nula hodnotiacim bodom (0 HB). Takto určujeme dva stavy pre ***prvý stupeň hodnotenia***. Rozhodovania sa o tom, či správanie sociálneho procese pociťujeme ako správne, alebo nesprávne. To nerozhodné – koktavé, budeme vnímať ako nestabilný stav. Ako proces bez stabilných základov, ktorý vyžaduje trvalé sledovanie a neustálu pozornosť.

***V druhom stupni*** hodnotenia rozhodujeme o úrovni pocitu, ktorý v závislosti od stavu určenom v prvom stupni [fokusácie](#fokusácia). Môže nadobudnúť jednu z piatich možných úrovní: veľmi zlá; zlá; koktavá; dobrá; veľmi dobrá.

***V treťom stupni*** hodnotenia určíme pre zvolenú druhú úroveň predošlého stupňa pásmo zvolenej úrovne. To pre každú úroveň určuje smer fokusácie – zaostrenia: buď na stred v prípade stability hodnotenej úrovne; alebo na pokles v prípade zhoršenia očakávaného vývoja; alebo na vzostup v prípade pozitívneho vývoja.

Trojstupňové zaostrenie nám dáva informáciu o statickom stave hodnoteného pocitu. Jeho spresnenie je možné stanoviť ***štvrtým stupňom*** hodnotenia, v ktorom sledujeme dynamické správanie hodnoteného prejavu - [systémového procesu](#systémXproces). Ako pomôcka slúži všeobecné verbálne ohodnotenie uvedené v Re tabuľke. Jeho vierohodnosť by mali sprevádzať merania, získané [časové trajektórie](#trajektória) a vierohodná agenda.

***V piatom stupni*** hodnotenia objektívne rozhodneme o oscilačnej hladine, ktorá v prítomnej chvíli zodpovedá hodnotenému stavu/procesu. I v tomto kroku postupujeme zhodne s algoritmom určenom v treťom stupni hodnotenia.

Podľa tohto algoritmu dokážeme jednoduchým postupom priradiť každému prejavu, pocitu, procesu - hladinu jeho okamžitého správania. Prideliť mu ohodnotenie v rozsahu 0 až 100 HB. Tým sa priblížime k percentuálnemu hodnoteniu, na ktoré je väčšina z nás zvyknutá. Aby hodnotenie bolo zmysluplné a použiteľne pre ohodnotenie zhodných udalostí aj s odstupom času – možnosť spätne simulovať jeho správanie, je potrebné prijať pravidlá, nemenné zásady – štandard, podľa ktorého môže ktokoľvek zhodne s nami – s minimálnou odchýlkou, takýto stav/správanie ohodnotiť. Tieto pravidlá a zásady - platné aj pre našu vzájomnú komunikáciu, považujeme za [Štandard Reme](#REMEšrandard).

# Metóda fokusácie

S [fokusáciou](#fokusácia) sa stretávame pri fotoaparátoch, kedy pomocou objektívu dokážeme zaostriť našu pozornosť, na konkrétny detail záujmu. Takým objektívom, pomocou ktorého dokážeme sústrediť – vnoriť našu pozornosť do pocitu, alebo do prejavu hodnotenej odozvy, je [Re tabuľka](#ReTab). Zaostrovanie s jej pomocou nie je plynulé - je skokové, rozdelené do postupnosti piatich stupňov zaostrenia, pričom pri prechode na každý ďalší stupeň hodnotenia je vytvorený priestor na korekciu – zjemnenie presnosti rozhodovania. O tom hovorí článok . V tomto článku našu pozornosť zaostríme na zdôvodnenie potreby dohodnutý štandard dodržiavať – na to, ako jeho nedodržanie naruší kritickú komunikáciu.

Základom pre štandard Reme je vstupné ohodnotenie prejavu alebo hodnoty v/v väzby postupnosťou krokov. Každý krok umožňuje sústrediť pozornosť hodnotiteľa na nový detail. To zaručuje zúženie rozptylu a tým zvýšenie presnosti hodnotenia. Prijatý postup/[algoritmus](#algoritmus), vzhľadom na podobnosť postupu so zaostrovaním objektívu na snímaný cieľ, nazývame [fokusáciou](#fokusácia). Pri Aplikáciách Reme používame päť stupňov zaostrenia:

**1. stupeň:** Subjekt hodnotenia rozhoduje či hodnotený prejav/dej vykazuje **Stav** považovaný za správny/dobrý/vyhovujúci, alebo za nesprávny/zlý/nevyhovujúci.

**2. stupeň**: Subjekt hodnotenia vybraný stav z prvého stupňa zaostrenia rozdelí na tri **Úrovne**:

pre **Stav *Správny*** rozhodnem či ide o Úroveň: veľmi dobrú, dobrú alebo skôr zlú ako dobrú;

pre **Stav *Nesprávny*** rozhodnem či ide o Úroveň: veľmi zlú, zlú alebo skôr dobú ako zlú;

**3 stupeň**: Subjekt hodnotenia vybranú Úroveň v druhom stupni hodnotenia rozdelí do ***troch kvalitatívnych pásiem*** podľa toho, či kvalita hodnoteného prejavu je v Pásme: hornom, strednom alebo dolnom.

**4 stupeň**: Subjekt hodnotenia Pásmo vybrané v treťom stupni hodnotenia **rozdelí do troch Hladín** podľa stavu dynamického správania na oscilácie:

* v dolnej hladine pásma
* v strede pásma
* v hornej hladine pásma.

**5 Stupeň:** Subjekt hodnotenia pridelí na základe hodnotiacej tabuľky Reme a svojho osobného/intuitívneho - objektívneho pocitu **Stupeň** prejavu správania sledovanej v/v väzby z rozsahu platného pre Hladinu určenú v štvrtom stupni dynamického hodnotenia.

Prístup k hodnoteniu s využitím metódy fokusácie a hodnotiacej tabuľky Reme pokladáme za [***Štandard Reme***](#REMEšrandard). Dodržiavaním tohto štandardu je zabezpečený minimálny rozptyl subjektívneho hodnotenia. Zabezpečený je tiež jednotný a kritický prístup k obsahu vedenej komunikácie.

# Presnosť fokusácie

Dodržiavaním [Štandardu Reme](#REMEšrandard) dosiahneme minimálny rozptyl medzi subjektívnym a objektívnym hodnotením. Presnosť subjektívneho hodnotenia – výsledok kritickej komunikácie dvoch a viacerých hodnotiteľov, je menšia ako 5 hodnotiacich stupňov podľa štandardu Reme (°Re). Táto chybová odchýlka v jednotlivých stupňoch hodnotenia musí byť menšia ako:

25 HB pri prvom stupni hodnotenia;

22 HB pri druhom stupni hodnotenia;

15 HB pri treťom stupni hodnotenia;

4 HB pri štvrtom stupni hodnotenia.

Pri prvom stupni je maximálny rozptyl ohraničený 25 HB. Pri druhom je to 22 HB, pri treťom 15 HB a pri štvrtom už len 4 HB. Kritik môže namietať uplatnenie osobných – objektívnych pocitov a zaujatosti, prípadne iné dôvodenie vedúce k deformácii získaného hodnotenia. Práve rozpor v ohodnotení rovnakej situácie rozdielom presahujúcim uvedené chybové rozpätie signalizuje rozpor v prístupe k uplatňovaniu prijatého štandardu. Signalizuje, že jeden, alebo i obaja z hodnotiteľov, v prístupe k hodnoteniu nerešpektovali [fenomény Reme](#fenomenREME). Vyvolali deformáciu kritického prístupu a z neho plynúcej podstaty kritickej komunikácie. V takýchto rozporných prípadoch je nutné vzájomné stretnutie hodnotiteľov a otvorenie nového vzájomného komunikačného procesu. Štandard reflexného hodnotenia podľa Reme predstavuje komunikačný vzor. Má všeobecné použitie. Pri riadení konkrétnych sociálnych procesov vyžaduje potrebu úpravy sprievodného slovného komentáru Re tabuľky tak, aby bol zviazaný s [objektívnou realitou](#objektXrealita). Bol v súlade s reálnymi podmienkami. V takto modifikovanej Re tabuľke je neprípustné upraviť štandardizované rozpätie °Re pre jednotlivé úrovne, pásma a hladiny. Narušili by sa tým podmienky transparentnosti. Štandardizovaný proces by sa deformoval a dlhodobo narušil stabilitu systému. Toto je potrebné rešpektovať a vyvarovať sa možným deformáciám. [Graf 1](#G2p2) – v prílohe 2, zobrazuje rozptyl prípustného hodnotenia - presnosť štandardu Reme a metódy fokusácie. Pomocou grafu je možné flexibilne vyhodnotiť chyby hodnotiteľov, ako aj ich nepripravenosť pre riadenie systémových procesov - pre hľadania správnej cesty k nastavenému cieľu.

# Triangulácia

[Triangulácia](https://cs.wikipedia.org/wiki/Triangulace) je metóda, ktorú si priblížime z pohľadu zememeračstva. V ňom táto metóda umožňuje určiť v neznámom priestore presnú polohu tretieho – neznámeho bodu. Využíva sa pri tom poznanie – nevyvrátiteľná istota – dogma o vlastnostiach trojuholníkov (o jeho uhloch, stranách, bodoch a ich zviazanosti s goniometrickými funkciami). Preto trianguláciu nazývame aj trojuholníkovou metódou.

Tri pevné body sú základom stability každého procesu – aj sociálneho. Tak je tomu aj na tomto portáli; v komunikácii; v myslení. Hlavne vo všetkom tom, k čomu pridávame významové prídavné meno „kritický“. Preto to musí platiť aj pri kritickej komunikácii - pri kritickom myslení. Platí to aj pri odovzdávaní zavádzajúcich informácií, pri túžbe dostať sa k moci, pri potrebe dosiahnuť svoj osobný cieľ. V tom je nebezpečenstvo zneužitia triangulácie k deformácii nášho myslenia.

Naším spoločným cieľom je naučiť sa kriticky myslieť a kriticky komunikovať - nepodľahnúť hlúpostiam nastavených tými, ktorých múdrosť chce zneužiť našu nevedomosť v náš neprospech. Práve preto k poznávaniu našej nevedomosti sme zvolili trojuholníkovú metódu. Metódu postavenú na troch stabilných pilieroch – dogmách, nespochybniteľných istotách. Tie musíme prijať, rešpektovať a chcieť ich neustále merať a kontrolovať. Tými dogmami - piliermi našej komunikačnej stability sú a budú:

Myslenie,

Poznanie,

Filozofia.

Oni tvoria nespochybniteľné jadro všetkého toho čo našimi zmyslami vnímame ako [realitu](#realita) – nekonečný priestor, ktorého sme súčasťou. V ňom sme – v ňom realizujeme svoje sny, túžby, múdrosti aj hlúposti. V ňom sme na určitý čas dostali:

právo myslieť

právo spoznávať

právo tvoriť a meniť.

Právo je tiež niečo ako dogma – to čo je pevne dané. Niečo, čo v nás vyvoláva pocit nedotknuteľnosti. Istoty, že niekto som, že môžem niečo chcieť, že moje okolie to musí prijať.

Ale je tu myslenie a poznanie. Niečo, čo nám to príjemné chcenie znepríjemňuje. Niečo, čo dogmu práva rozdeľuje na:

dogmu práva objektívneho

dogmu práva subjektívneho

dogmu práva ľudského.

A začína sa to komplikovať. Dostávame sa do systému [objektívnej reality](#objektXrealita). Do priestoru, v ktorom sa okrem mňa nachádzaš aj ty a mi všetci ostatní. Kedy si začneme uvedomovať čas. Kedy si začneme klásť otázky:

Čo chceme?

Prečo to chceme?

Ako to môžeme dosiahnuť?

Vtedy vstupuje do nás fenomén – filozofia, láska k múdrosti. Začiatok uvedomenia si obmedzenosti našich túžob. Zmysluplnosti toho všetkého minulého a prítomného pre budúcnosť. Začneme merať veľkosť našej prítomnosti, analyzovať množstvo nami vyprodukovaných múdrostí a hlúpostí. Tu je začiatok každého počiatku. Aj toho nášho. Počiatku nevyvrátiteľného merania našej múdrosti - schopnosti obhájiť odolnosť pilierov stability voči manipulovateľnosti a šíreniu nepravdy. Schopnosti obhájiť zmysluplnosť tejto príručky, portálu kritického myslenia a projektu PLA/PJS.

# Nultá sekunda

Všetko má svoj začiatok aj svoj koniec. Mayovia zrod nového začiatku – počiatku niečoho nového, označkovali nulou. Niečo nové je vždy spojené s priestorom a časom. Mayovia zrejme nulu vnímali v omnoho širších súvislostiach. My sa pre začiatok obmedzíme len na priestor a čas. V komplexnosti týchto parametrov budeme vnímať zrod našej schopnosti vedieť merať múdrosť a myslenie.

Chcieť všetko neustále merať a kontrolovať sa nedá. Je to hlúposť, ktorá nás pripraví o čas. Za rovnakú hlúposť musíme považovať aj druhú stranu mince – nič nekontrolovať a nič nemerať. Dostávame sa do stavu [koktavosti](#koknula). Do stavu, v ktorom vyčkávame, že niekto niečo urobí za nás, že bez námahy a vlastného pričinenia sa posunieme v čase a priestore tam, kde nadobudneme pocit šťastia, radosti a uspokojenia. Tento stav čakania je podobný času vyčkávania zasadeného semiačka na vhodné podmienky pre svoje vyklíčenie. V našom prípade tým semiačkom je Re tabuľka. To - čo z nej má vyklíčiť, je **nultá sekunda** – doba nasýtenia nášho myslenia múdrosťou, ktorú Re tabuľka obsahuje. Pomocou [Re tabuľky](#ReTab) dokážeme vyhodnotiť našu pripravenosť používať ju. [Algoritmus](#algoritmus) je uvedený v kapitole .

Nezbadali sme – úplne bezbolestne nultá sekunda práve vstúpila do nás. Práve nastala tá chvíľa, v ktorej do nás vstúpilo niečo nové, čo sme zatiaľ nepoznali. Zatiaľ sa ešte nič nezmenilo. Zatiaľ iba vieme, že také niečo existuje - jedinečná chvíľa, začiatok nášho počiatku, ktorý odštartuje proces novej budúcnosti. Možno je to práve táto sekunda, v ktorej sme spoznali [°Re](#Tabuľka) – Re tabuľku, ktorá nám pomôže merať našu múdrosť a myslenie.

„Začala prvá sekunda.“

„Začal bežať čas novej budúcnosti!“

# Sekunda prvá

Naše myslenie z koktavej nuly sa dostalo na hladinu 51°Re. Dostali sme sa na ňu bez čakania. Ďalej to už také rýchle nebude. Koľko bude trvať, kým [Re tabuľka](#ReTab) natrvalo nájde miesto v našich hlavách? Koľko bude trvať, kým tabuľku začneme používať tak ako teplomer, ako hodinky, ako zrkadlo pre naše myslenie, poznanie a cestu správnej filozofie?

Posun myslenia o 1°Re nič nezmení. To, že sa rozhodneme portál používať k našej vzájomnej komunikácii naďalej už áno. Ak budeme s touto príručkou naďalej v bezprostrednom spojení, bude to ďalší významný krok do budúcnosti. Významný krokom v liečení našej koktavosti, rozširovaniu obzoru poznania a s ním súvisiacej múdrosti.

„Potom začne bežať druhá sekunda!“

Základné piliere nastaveného systému triangulácie bude nutné doplniť o ďalšie, aby bolo možné dovidieť ďalej za obzor nášho poznania. Čas začne bežať pomalšie. Zastaví sa! Možno sa budeme musieť vrátiť! Budeme musieť zmeniť a zdokonaliť naše myslenie. Zliezť z pahorku našej múdrosti a znovu vstúpiť do džungle hlúpostí. Nesmieme pri tom stratiť správny smer, kompas správneho myslenia - [Re tabuľku](#ReTab)!

# Príloha 01 **-** Re tabuľka

|  |  |  |
| --- | --- | --- |
| Stav | Statické hodnotenie | Dynamické spresnenie správania |
| Úroveň | Pásmo | *Verbálne ohodnotenie sledovaného procesu (pocitu z osobnej komunikácie/aktivity...)* | HladinaRe (° oscilácií) |
| NESprávny | Veľmi zláHrubé chyby a nedostatky, neplnenie alebo náhodné plnenie nastavených očakávaní.1-29 | Dolné1-9 | Dogmatické vnímanie objektívnej reality bez znalosti základov filozofie, komunikačnej triangulácie a kritického myslenia. | 0-4 |
| 3-7 |
| 6-10 |
| Stredné10-19 | Objavuje sa záujem o pochopenie súvislostí zviazaných s objektívnou realitou a subjektívnym myslením. | 9-14 |
| 12-17 |
| 15-20 |
| Horné20-29 | Objavuje sa záujem o filozofiu PJS, o diaľnicu správneho myslenia a o procesy súvisiace s nimi. | 19-24 |
| 22-27 |
| 25-30 |
| zláChyby a nedostatky prevažujú očakávania nastavené filozofiou PJSa „diaľnicou myslenia“.30-44 | Dolné30-34 | Pretrváva dogmatické vnímanie reality, ktoré deformuje: kritické myslenie, systémový prístup a nastavené spätné väzby. Plnenie míľnikov politiky PJS je formálne. | 29-32 |
| 31-33 |
| 32-35 |
| Stredné35-39 | Odklon od dogmatického vnímania smeruje k analýze cieľov nastavených filozofiou PJS. Objavuje sa náznak kritického a systémového prístupu k diaľnici myslenia. | 34-37 |
| 36-38 |
| 37-40 |
| Horné40-44 | Nesystémový prístup v plnení nastavených očakávaní. Rozpor vo vnímaní objektívnej a subjektívnej reality. Celkový pocit z plnenia cieľov je neuspokojivý. | 39-42 |
| 41-43 |
| 42-45 |
| *Skôr dobré* *ako zlé*45-49 | Dolné45-48 | Prejavy v plnení nastaveným očakávaniam a cieľov je v rovine zmysluplného a cieľavedomého plnenia. Celkové hodnotenie prejavov a správania je nádejné. | 44-47 |
| 45-48 |
| 46-49 |
| Stredné49-51 | *Oscilácie vo vnímaní objektívnej a subjektívnej  reality. Nutná stabilizácia osobnej triangulácie myslenia..* ***Stabilizácia priority hodnôt , priority cieľov a filozofie.*** | 48-51 |
| KOKTAVÉ - chaotické | 50 |
| Správny | *Skôr zlé* *ako dobré*51-54 | 49-52 |
| Horné52-54 | Prejavy plnenia nastavených očakávaní vykazujú odklonu od „diaľnice správneho myslenia“. V celkovom hodnotení prevláda uspokojivé správanie. | 49-52 |
| 51-53 |
| 52-55 |
| DobráDodržiavanie štandardov, plnenie nastavených očakávaní.55-79 | Dolné55-62 | Plnenie očakávaní je v rovine zmysluplných aktivít. Je nastavené kritické hodnotenie. V odozve na aktivity prevláda kladné hodnotenie. | 54-58 |
| 56-61 |
| 59-63 |
| Stredné63-71 | Plnenie stanovených cieľov osciluje okolo hla­diny nastavených štandardov (očakávaní). | 62-66 |
| 65-69 |
| 68-72 |
| Horné72-79 | Plnenie stanovených cieľov osciluje nad hladi­nou nastavených štandardov. Je dosiahnutý stav všeobecnej spokojnosti. | 71-75 |
| 74-77 |
| 76-80 |
| Veľmi DobráPrekračovanie štandardov, inovovanie a posúvanie nastavených hraníc.80-99 | Dolné80-86 | Plnenie stanovených cieľov osciluje nad hladi­nou nastavených štandardov a vykazuje ich tr­valý kvalitatívny nárast (stav dokonalosti). | 79-82 |
| 81-85 |
| 84-87 |
| Stredné87-92 | Plnenie očakávaní dosahuje trvalo nadštandard­ný stav. Je snaha inovovať zabehnuté procesy a nastaviť kvalitatívne vyššie ciele. | 86-89 |
| 88-91 |
| 90-93 |
| Horné93-99 | Plnenie cieľov dlhodobo prekračuje nadštandardný stav. Je možná realizácia systémovej zmeny. Pokusné nastavenia nových požiadaviek, cieľov a očakávaní. | 92-95 |
| 94-98 |
| 97-100 |

**Zdroj:** Peter Jahn, vlastné spracovanie, apríl 2025 <>

# Príloha 02 - Chybový rozptyl

Chybový rozptyl stupňov ohodnotenia podľa štandardu Reme

Zdroj: Peter Jahn, vlastné spracovanie.

<>

# Slovník kľúčových pojmov

**Algoritmus**: konečná postupnosť dobre definovaných inštrukcií (myšlienok) na splnenie určitej úlohy/cieľa. <>

**Fenomén:** výnimočný, jedinečný, zriedkavý, nenahraditeľný jav/úkaz/stav/prejav alebo tiež systémový proces produkujúci jedinečnosť vo vzťahu k objektívnej realite. <>

**Fenomény Reme** synergický efekt troch systémových procesov: kritického myslenia, reflexného učenia a sebareflexie; previazaných s globálnym informačným prostredím. <>

**Fokusácia**: postup/metóda, kedy prostredníctvom niekoľkých krokoch sa približujeme k jadru/cieľu/podstate záujmu, pričom v každom ďalšom kroku je podstata vnímaná s ostrejším uhlom pohľadu na realitu (pozri tiež ). <>

**Globálny systém**: prapodstata všetkého prítomného aj neprítomného v nekonečnom priestore so všetkými zákonitosťami, prejavmi, javmi a správaním toho nami poznaného aj nepoznaného v nekonečne plynúcom čase. <>

**Hyperlinky:** služba dostupná/poskytovaná používateľom informačných technológii, ktorej prostredníctvom je možné z aktuálneho dokumentu, alebo prezentácie, odskočiť do iného miesta virtuálnej ponuky/služby, na ktorom budú očakávania užívateľa IT doplnené, respektíve uspokojené. V našom prípade ide o uspokojenie potreby poznania nepoznaného. ().

**Komunikácia**: je prejav pasívneho objektu, ktorého schopnosťou je preniesť myšlienku/myšlienky, ako produkt vnútorného systémového procesu subjektu k objektom, alebo k systémom, ktoré majú so subjektom väzbu. Väzbu medzi zdrojom myšlienky a cieľovým objektom (prijímateľom), môže tvoriť množstvo iných systémov, podsystémov, procesov a väzieb. <>

**Myslenie**: je sprostredkovaný a zovšeobecnený odraz skutočnosti. Je to odraz podstatných vlastností príčinných vzťahov a zákonitých súvislostí v mozgu človeka. <>;<>

**Objekt**: vec, predmet, výrobná alebo hospodárska jednotka, samostatná stavba alebo iný celok, ktorý má typické vlastnosti. Tie spôsobujú, že vplyvom zmien na jeho vstupe dochádza na jeho výstupe k špecifickej odozve (správaniu). Objekt [sociálneho procesu - systému](#socproces) reprezentuje človek – mysliaca bytosť, ktorej aktivita je sústredená na vykonávanie príkazov a plnenie povinností. Aktivita myslenia je v tomto procese potlačená – nežiaduca. <>

**Objektívna realita**: skutočnosť/stav/jav, správanie/prejav, [synergický](#synergickýXefekt) dopad toho všetkého z [globálneho systému](#globXsys), čo sa týka práve mňa v danom čase, na danom mieste – čo ma obklopuje. <OBSAH>

**Proces**: činnosť/aktivita/dej/udalosť ako dôsledok sledu prirodzenej alebo zostrojenej postupnosti operácií, alebo udalostí, ktoré trvajú určitú dobu, zaberajú priestor, premieňajú energiu alebo obsadzujú iné zdroje s cieľom produkovať nejaký výsledok. Je to dôsledok experimentovania, skúmania, uvažovania a rozhodovania. Proces je možné identifikovať na základe správania sa trajektórií jedného alebo viacerých objektov, na ktoré má proces vplyv. <>

**Realita**: Všetok nekonečný priestor – vesmír, ktorý nás v danom časopriestore obklopuje spoločne so všetkými tými spoznanými a nespoznanými prejavmi/vlastnosťami a správaním vrátane prejavov vyššej moci. <>

**Reflexia:** bezprostredná reakcia na podnet ako synergický dôsledok nadobudnutých zručností, poznania, skúseností, premýšľania, zahĺbenie sa, uvažovania, zváženia okolností, filozofovania a kritického myslenia, ktorá z pohľadu kvalitatívneho môže byť subjektívna alebo objektívna.

**Sociálny proces**: tiež spoločenský proces, postupnosť krokov, činností, aktivít jednotlivca, alebo skupiny ľudí, ktoré trvajú určitú dobu, počas ktorej produkujú výsledok, ktorý sa prejavuje ako zmena, ktorá ovplyvňuje správanie jednotlivca, alebo, skupiny, alebo reprezentatívnej vzorky, alebo aj iného [systému](#systém) a [objektívnej reality](#objektXrealita). <>

**Subjekt**: objekt, osobnosť, mysliaca bytosť, konajúci človek alebo iná podstata, ktorej vlastnosťou je schopnosť generovať uvážlivé - racionálne výstupné správanie. <>

**Synergický efekt:** výstupný okamžitý stav/prejav/odozva správania sa celku/systému ako dôsledok vzájomného vplyvu vstupných a výstupných väzieb ovplyvňujúcich v danom okamžiku správanie prvkov - tvoriacich celok/systém. <>

**Systém**: celok/sústava konečného počtu účelovo zostrojených, zostavených, alebo zvolených objektov (tiež: blokov, častí, prvkov, komponentov, ľudí, elementov...), medzi ktorými existujú väzby, vzťahy, súvislosti, relácie, ale tiež výnimočné prejavy (fenomény systému) a konečné množiny priamych a nepriamych vzťahov medzi nimi. <>

**Systémový proces:** prejav/správanie/dej/činnosť - aktivita vyhodnotená ako [synergický dôsledok](#synergickýXefekt) vplyvov [v/v väzieb](#VVväzby) pôsobiacich na objekty v uzavretom systéme. <>

**Systémový prístup**: špecifický poznávací [proces](#proces), trvajúci určitú dobu, cieľom ktorého je vymedziť z [objektívnej reality](#objektXrealita) podsystém, ktorého správanie v reálnom čase, na danom mieste, zabezpečí poznanie nepoznaného, alebo dosiahnutie želaného. [Fenoménom](#fenomén) tohto sociálneho procesu, je [komunikácia](#komunikácia). [Filozofiou](#filozofovanie) tohto procesu je vytvorenie modelu, ktorý simuluje správanie uzavretého systému tvoriaceho súčasť objektívnej reality (pozri: ).

**Sebauvedomenie:** osobný proces vyčleňovania sa človeka zo sveta, keď si uvedomuje a hodnotí svoj vzťah k svetu, uvedomuje si seba ako osobnosť, svoje konanie, činy, myšlienky a city, želania a záujmy. Sebauvedomenie je utváranie si obrazu vlastného „ja“, svojho bytia a konania, uvedomenie si svojej odlišnosti a jedinečnosti od iných ale aj fenoménu svedomia a seba hodnotenia. Utvára sa celý život pod vplyvom spoločenských vzťahov a prostredia. <>

**Štandard Reme:** systémový prístup - algoritmus pre hodnotenie sociálnych procesov a prejavov človeka pomocou Re tabuľky metódou fokusácie v rozsahu 1 až 99 °Re. (pozri: ; ).

**Trajektória:** krivka zobrazujúca dráhu pohybujúceho sa telesa, alebo inú časovú závislosť javu, alebo správania objektu/systému/procesu. V našom prípade časová závislosť správania sa média, ktorého prostredníctvom je realizované tesné spojenie zdroja s objektom ([v/v väzba](#VVväzby)). <>

**Triangulácia**: v našom prípade ide o proces smerujúci k názorovej zhode k téme alebo javu združujúci viacero uhlov pohľadu, zdrojov poznania a metód pre získanie a spracovanie údajov. Cieľom je zlepšiť platnosť, spoľahlivosť a dôkladnosť výskumných zistení, ktoré zahŕňa spojenie viacerých metodík a zdrojov informácií (pozri tiež: ). <>

**v/v väzba**: bezprostredné spojenie zdroja (subjektu) s objektom alebo systémom objektov prostredníctvom média, pôsobením ktorého dochádza k zmene správania objektov, ktoré majú so zdrojom tesné spojenie. Fenoménom v/v väzby je zdroj, médium a [trajektória](#trajektória). <>

**°Re:** ohodnotenie správania [v/v väzby](#VVväzby) štandardom Reme, ktorého prostredníctvom je tomuto správaniu priradená niektorá hladina z rozsahu 1 až 99 stupňov určených hodnotiacou tabuľkou alebo odsúhlaseným algoritmom (pozri tiež: ). <>

# Realizačný tím

[**Peter Jahn**](https://www.mba-strategy.sk/ponuka/peter-jahn): IN-250608; autor diela, administrátor portálu, správca pilieru „M“. <>

**XXXXXX**: IN-XXXXX; spoluautor diela, správca pilieru „F“. <>

**XXXXXX**: IN-XXXXX; spoluautor diela, správca pilieru „P“. <>